2. juunil 2022.a. korraldab Buduaar uhke pulmapeo elegantses 16. sajandist pärit Vihula Mõisas, mis kannab tiitlit „Parim ajalooline hotell Euroopas 2020“.Koostöös Eesti tipptegijatega paneme kokku ühe tõelise unistuste pulmapeo, mille väärtus on ligi 20 000 €. Pulmaprojekti peatoetajad on LN Beauty ja JP. Chenet So Free veinid ja vahuveinid.Kuni 20. märtsini 2022. a. saab ennast koos kaaslasega registreerida buduaar.tv3.ee lehel, kuhu paneme üles kõik võistluses osalevate paaride ankeedid, kellest valitakse välja 10 kõige erilisema looga paari. Kindlasti on valiku tegemisel oluline nii ankeedi sisu, väljendusoskus kui ka foto.Kui oled pulmapidu aastaid edasi lükanud või tunned, et just nüüd on õige aeg abielluda, siis saada meile oma ankeet ja võida unistuste pulmad endale! Loe lisa aadressil buduaar.tv3.ee/pulmad Teie eesnimed ja vanused Merike (19) ja Kaupo (25). Kust tulete? Lääne-Virumaa, Väike Maarja vald. Millega igapäevaselt tegelete? Oleme ühe pisipiiga lapsevanemad. Merike käib koolis ja on lapsega igapäevaselt kodus. Kaupo käib Tallinna külje all tööl ja vabal ajal ehitab meie pisipere jaoks kodu. Oleme nn looduslapsed ja vaba momendi korral käime looduses jalutamas. Kohtumislugu Merike otsis sõbrannaga reede õhtuks tegevust ja nii kutsuski me ühine tuttav tüdrukud külla. Hakkasime suhtlema ja nii me andsimegi lubaduse, et jääme suhtlema. Mõned päevad hiljem saime kokku ilma, et keegi teine teaks. Kaupo viis meid rappa jalutama kus vastu järve vett oli näha väga ilusat päikese loojangut ja käisime hiljem ka selja järve ääres. Too õhtu sai meie lugu alguse. Kui kaua koos olnud olete? Sügisel saab neli aastat. Lemmikmälestus koos Meil on väga palju ühiseid lemmikmälestusi, aga ilmselt lemmikuim oli kihlumispäev. Kihlumislugu Käisime perekondlikul kokku saamisel ilma, et Merike taipaks, mis toimub. Ülejäänud perekond juba teadis. Merike istus venna naisega trepil ja venna naine rääkis temaga:” kuule, mul seisab üks kuldsõrmus mis on väike, ehk soovid endal.” Merike nõustus ja venna naine ütles, võttes samal ajal sõrmust sõrmest:” Proovi seda ja näeme kas suurus sobib.” Nädalaid hiljem teatas Kaupo, et tal nädala lõpuks üllatus. Kaupo tuli reede õhtul Merikesele järgi Jõgevale ja suunduti Kaupo poole. Hommikul teatas Kaupo, et me lähme Rakvere. Kaupol oli terve päev väga ärev ja erutatud meeleolu. Korrutas pideval:”ma tean midagi mida sina ei tea.” Merike palus, et räägiks talle ka kuniks lõpuks lõi käega. Merike oli tol päeval tegelikult tugevas külmetuses. Kaupo kutsus õhtuks sõbrad külla ja tegime sauna. Merike oli väsinud päevast ja tahtis ülesse puhkama minna. Kaupo ütles, et tuleb kohe järgi. Kaupo palus, et Merike tõuseks püsti, aga tal polnud jõudu. Kaupo mõistis ja leppis sellega. Rääkisime natuke aega lihtsalt juttu. Üks moment tõmbas Kaupo välja pisikese samet karbikese. Avades ütles: “Las see sõrmus säragu sama säravalt kui sa ise. Kas sa oleksid nõus seda kandma?” Merike hakkas nutma ja oli äärmiselt õnnelik. Koos mindi alla korrusele ja tehti Merikesele teed. All korrusel ei aimanud keegi mis toimus. Läksime mingi moment autoga sõitma ja sõber küsis, et kas me suhe on tõsine ja kas kunagi on lootust lauda ka saada. Merike vastas, et me oleme kihlatud. Miks peaksite just teie endale unistuste pulmapeo võitma? 💕 Me soovime väga jagada ühist perekonnanime ja kuulutada, et oleme ka ametlikult koos.